Downloaded from YTS.MX
Official YIFY movies site: YTS.MX
Du skal høre en vits.
Den er god.
Ved du, hvorfor hunde løfter poterne, når de pisser?
Nej.
Så deres djellaba ikke bliver våd.
Hvad lavede du i Raqqa?
Jeg var skuespiller.
Hvad med ISIS?
Det var de nok ikke glade for.
De sagde, at hvis jeg blev ved,
ville de slå mig ihjel.
Du skal komme med dit pas og en bopælsattest.
Jeg bor på gaden.
Har du ikke en ven, der kan hjælpe?
De fleste er døde til søs.
De eneste, jeg kender, bor på gaden ligesom mig.
Tror du, vi kunne gøre min søns situation lovlig?
-Hvor bor han? -Hos sin bedstemor i Bogotá.
-Bor han hos sin bedstemor? -Ja, og min søster.
Vil du have din søn og søster hertil?
Ja.
-Hvad hedder din søster? -Elena Pérez.
Og kan du skrive min kæreste på, nu du er i gang?
-Er han barnets far? -Nej…
Nej.
Hvad hedder din søns far?
Jeg er ikke sikker.
Jeg var i klammeri med en mand i metroen.
-Det var slemt. -Hvad skete der?
Toget rystede,
og jeg ramte ham ret hårdt ved et uheld.
Han blev virkelig vred og sagde, at jeg er terrorist,
at jeg smider ham ud af sit land.
Han trak i alarmen, så toget stoppede.
Du siger, at politiet anholder dig?
Ja, når de stopper mig, beder de om min opholdstilladelse.
De nægter, at det er mig, og tager mig med.
Komla, det er, fordi…
Man kan ikke se dit ansigt.
Du skal altså have et nyt billede.
Men ikke i en fotoboks, så sker det bare igen.
Hvad kan jeg hjælpe med?
Jeg skal bruge en kopi af det dokument, du gav mig sidste gang.
Har du mistet det?
Nej.
Jeg glemte det hos min tante.
Kan du ikke hente det?
Altså…
Jeg har mistet det.
Hussein, det er dit vigtigste dokument,
hvordan kan du det?
Jeg kan intet gøre, Elton.
Hvis du ikke skaffer de to ting,
kan jeg intet gøre.
Okay.
Tak alligevel.
Elton!
Kom tilbage.
Bare kom med et pas.
Og bopælsattesten?
Jeg skriver min adresse på.
Men opfør dig pænt,
for dummer du dig, går det ud over mig.
Ja, okay.
Tak.
-Tak. -Okay.
Altså…
Det blev ikke væk.
Jeg lånte det til en ven, der havde mere brug for det.
Du har solgt det.
Du har solgt det!
Hussein, hvis politiet stopper dig uden det dokument,
ryger du i CIE-centeret og bliver udvist,
og så må du forlade din kone og børn.
Vil du ikke nok skaffe mig ét til?
Næste, tak.
Goddag.
-Hr. Fernando Vila? -Ja.
-Maria Gonzáles, rart at møde dig. -Hej, Maria.
Mit visum udløb for noget tid siden, og jeg besluttede at blive.
Alle mændene i min familie er taget til USA.
Nogle krydsede floden, andre kørte med tog, med La Bestia.
Og nu er det blevet værre. Med Trump og muren…
Ja, de vil ærligt talt ikke have os.
Firs mennesker i en båd til 15?
Båden sank.
-Med kvinder og børn. -Med alle.
Da vores gik i stykker, havde jeg et barn i armene.
-Vi var ved at dø, og jeg kan ikke svømme. -Ja.
-Jeg sagde til kvinden… -Moren?
-"Jeg vil ikke dø med dit barn." -Afleverede du ham?
Jeg ville dø alene.
Ja.
Det var forfærdeligt.
Folk i vognen greb ind
og fortalte vagterne, at det var ham, der var aggressiv.
I det mindste var der nogen, der bekymrede sig.
Normalt er folk for bange til at blande sig.
Det er rigtigt.
Det er derfor, folk ikke blander sig.
De er bange.
-Forbrydere. -Nej, de har ikke begået kriminalitet.
Er de her ikke lovligt, er de illegale, og så er de forbrydere.
At sammenligne udokumenterede…
"STOP CIE" TALSMAND
…med forbrydere er tåbeligt.
-Din blødsødne metode er tåbelig. -Nej…
Jeg har fået nok af din snak.
De får flere penge fra vores land.
Mit parti kæmper for traditionelle familier.
"PLATFORM FOR EUROPA"
Det avler had!
Hr. Ortega, vent.
Vi har brug for folk, der gør gavn og kæmper for sager og mennesker,
for dem, der dør i Middelhavet.
Dem har vi brug for.
Se den her T-shirt…
Min T-shirt? Ja, den skal ses.
Hvis de vinder valget, bliver du arbejdsløs.
Og du må selv klare opvasken.
Nej, jeg vil demonstrere på gaden.
Kan du se mig med et banner?
Hun hedder Zita Krasniqi, prostitueret fra Kosovo.
Hun vil giftes og opgive prostitution.
Retssagen skal vurdere, om hun skal udvises.
Carla, det er ikke mit område.
Kom nu, Fernando, du er god.
Du,
er det ikke sært, at du får en gadeprostituerets sag?
Nej, hendes kæreste betalte dyrt for det.
Carla,
sommetider tror jeg, at vi kun har padeltennis tilfælles.
Og det har vi ikke spillet længe.
Jeg har haft så travlt.
Ja, hvordan går det med din kone?
Hun kæmper med sygdommen,
men vi prøver en ny behandling, der forhåbentlig virker.
Held og lykke med det.
Hils fra mig.
Det skal jeg nok.
Vi ses på banen, når jeg er tilbage, okay?
Aftale.
Carla…
Tror du på skæbnen?
-Som en bog, der allerede er skrevet? -Ja.
Det ved jeg ikke, men jeg håber, min er en bestseller.
-Farvel, søde. -Farvel.
ADVOKAT KLIENT: ZITA KRASNIQI
Hej, Zita. Det er Fernando Vila, din advokat.
Nej, Carla bør være her.
Jeg er her i stedet for Carla.
Carla bør være her.
-Taler du engelsk? -Nej.
Spansk?
Lidt.
Der vil føre en retssag, og jeg vil forhindre dem i at udvise dig.
Vil du udvise mig?
Udvise mig?
Nej, de udviser dig ikke.
Jeg kan ikke tage tilbage.
Ja?
Min familie… slår mig ihjel…
Jeg er luder.
Jeg må ikke sige, at du er prostitueret.
Luder, nej.
Bare rolig, jeg finder på noget andet.
-Noget andet. -Ja.
Slap af, okay? Du er nødt til at stole på mig.
-Fernando. -Hvordan går det?
-Resa, goddag. -Goddag.
Kemoterapien og strålebehandlingen
efter operationen har ikke givet de resultater, vi håbede på.
Tumoren er vokset igen med aggressiv fart.
Jeg beklager.
Er der et alternativ?
Ja, vi kan prøve kemoterapi igen
med ny medicin, immunoterapi, mere intens strålebehandling.
Hvornår kan vi begynde?
Jo før, jo bedre.
Hvad er chancen for succes?
Lav.
Femten, tyve procent.
Jeg tror kun, vi kan give dig nogle måneder ekstra.
Jeg takker for ærligheden, doktor.
Vil du ikke vente her?
Jeg henter bilen.
Jeg vil hellere gå.
-Er du sikker? -Ja.
Jeg vil have noget frisk luft.
Jeg tænkte, vi kunne snakke i bilen om, hvad vi gør.
Du taler, som om det sker for os begge to.
Det er mig, der har kræft.
Vi ses derhjemme.
Fernando.
Undskyld.
Der er intet at undskylde for.
Zita Krasniqis sag.
Anklagemyndigheden har ordet.
Tak, høje dommer.
Anklagede er rejst ulovligt ind i landet.
Hun har ingen opholdstilladelse,
ej heller har hun forsøgt at få én.
Hun har ingen kendt indtægt,
ingen kendt adresse, ej heller taler hun sproget.
Det virker derfor tydeligt,
at sættes hun ikke i et CIE-center…
-Politimanden, der anholdt mig. -…er der en flugtrisiko.
Derfor anmoder anklagemyndigheden om hendes varetægt
for at sikre, at ordren om udvisning til hendes hjemland
udføres korrekt.
Forsvaret har ordet.
Min klient er fra Kosovo.
Spanien anerkender ikke Kosovo som stat,
så hun bliver sendt til Serbien.
Som sigøjner fra Kosovo bliver hun udvist af Serbien.
De vil sende hende til Makedonien,
der også vil udvise hende.
Derfra til Kroatien og så videre i al uendelighed.
Mit forslag til at ende denne Kafka-lignende rejse for staklen
er at løslade hende.
Jeg sørger for hendes opholdstilladelse.
Tak, høje dommer.
I lyset af parternes erklæringer
beordrer jeg Zita Krasniqi sat i forvaring på et opholdscenter,
indtil der nås en endelig beslutning om hendes udvisning.
Retten er hævet.
De vil holde på dig i 60 dage.
-Tres? -Bare rolig, de kan ikke udvise dig.
-Dine hænder! -Vær nu forsigtig med hende!
De slår mig ihjel.
Hallo!
Undskyld mig.
Må jeg spørge om noget?
Et øjeblik.
Du anholdt min klient, ikke?
Jo.
Hvorfor kom du til høringen?
Rutine.
Rutine?
Folk kommer aldrig til udvisningssager.
Det er en særlig sag.
Det var lige rutine.
Er det specielt eller rutine?
Det er en del af en efterforskning.
Anklages hun for noget?
Det ved du godt, at jeg ikke kan røbe.
-Jeg er forvirret… -Jeg har travlt, tak.
FORVARINGSCENTER FOR INDVANDRERE (CIE)
POLITI
Øreringe.
Halskæde.
Armbånd.
Værsgo.
-Giv mig tasken. -Nej.
-Giv mig den, din luder! -Nej, vær nu rar.
Giv mig den skide taske!
Lad den være.
-Hold din kæft. -Nej, vær nu rar.
Lad mig se.
Den er mit liv. Den er alt, jeg har.
Hvad er det?
Ind med dig!
Slip!
Gå væk med dig!
Du har ikke lavet mad længe.
Kan du huske, at jeg ikke kunne finde min mormors opskrift?
Jeg har fundet den, og uden saucen er pastaen ligegyldig.
-Kan du lide den? -Den er lækker.
-Skål. -Skål.
Jeg har haft…
…tid til at tænke i eftermiddags.
Det er fantastisk, hvad man indser
blot ved at være lidt alene.
Nu ser jeg tingene…
…med en vis klarhed,
og jeg indser, at jeg har manglet styrken
til at sigte efter noget dybere.
Hvad mener du med at sigte efter noget dybere?
Åndeligt.
Du er forsker.
Du tror ikke på noget, der ikke kan bevises.
Du har skrevet en bog om det.
Den bog er forældet.
Det hele kan betvivles.
Siden hvornår?
Siden nu.
Hvor vil du hen med det her, Rosa?
Jeg har truffet et valg.
Og hvad er det?
Ikke mere kemo.
Jeg vil ende mit liv med værdighed.
Taler du om aktiv dødshjælp?
Alt ville være lettere, hvis…
…hvis du hjalp mig.
Rosa.
Lad os lige tage det med ro.
Lægen sagde, at der var en mere aggressiv behandling,
og at der var håb.
Men jeg vil ikke.
Jeg vil ikke lide længere.
Ikke mere kemo.
Ikke mere smerte.
Ikke mere morfin, intet.
Vi har begge to haft en slem dag.
Lad os diskutere det i morgen.
Det er ikke en krise.
Det er ikke en desperat beslutning.
Jeg har fundet den indre styrke til at dø i fred.
Der er intet at diskutere.
Jeg beder kun om, at du hjælper mig.
Hvorfor behandler du mig sådan?
Vores forhold er baseret på ærlighed
og oprigtighed,
og nu taler du til mig som en fremmed.
Vi har aldrig været i den her situation før.
Jeg ville aldrig bede dig om sådan noget.
Jeg ville aldrig sige sådan noget til dig.
Du er egoistisk.
Nej, det er dig, der er egoistisk!
Efter 26 år behandler du mig som et engangsknald.
Du sagde, at vi ville nå til vejs ende sammen.
At vi ikke ville give op.
Lægen sagde, at der var håb.
Hvor meget håb er der?
Hvor meget?
Femten procent?
Til hvilken pris?
Kræft er en gift, der rådner det bedste i os væk.
Jeg bliver vansiret, du vil ikke kunne se mig i øjnene.
Det er jeg ligeglad med.
Jeg er ligeglad.
Jeg ved ikke, hvad jeg skal gøre.
Det mod har jeg ikke.
Jeg kan ikke!
-Du har ikke ret til at bede mig om det. -Jo.
Ligesom du har ret til at sige nej.
Men respekter min beslutning.
Jeg har aldrig sagt noget, men…
Jeg undersøgte en klinik i Schweiz.
Jeg er meget træt.
Jeg går i seng, hvis det er okay.
Zita Krasniqi?
Kom med mig.
Sluk det skide lys!
Vi giver nytilkomne deres eget værelse den første nat.
Jeg beklager forvirringen.
Det er fint.
Så er alt på plads.
Så skal jeg bare have dine børns fødselsattester.
Begge to?
Ja, begge to.
Selvfølgelig, hr. Fernando.
Tak.
Kan du bede min næste klient om at vente i fem minutter?
-Selvfølgelig. Farvel og tak. -Tak.
Ja?
-Er du Fernando Vila, advokaten? -Det er mig.
Du må komme hen på CIE-centeret med det samme.
Der er sket noget alvorligt med din klient, Zita Krasniqi.
-Fernando Vila? -Ja.
Enric Millar, direktør på CIE.
-Jeg beklager… -Hvad er der sket?
Hun blev fundet hængt i et lagen i morges.
Hængt?
Hvad mener du? Begik hun selvmord?
-Det virker sådan. -Hvor skal du hen?
Du kan ikke sige, at min klient har hængt sig og så bare gå din vej.
Hun skulle giftes og ville opgive prostitution.
Hvordan kunne hun begå selvmord?
Jeg forstår godt, at du er oprevet.
Jeg er ikke oprevet.
Det er ikke så mærkeligt, som du tror.
Helvede venter mange af dem på den anden side.
Vi har åbnet en intern efterforskning for komme til bunds i sagen.
Vi sender resultaterne, når vi har dem.
Vil du være rar at give slip?
-Joan. -Ja?
Tasken.
Det er din klients ejendele.
Hvis ingen afhenter dem, brænder vi dem.
Hold din kæft!
Hvordan døde hun?
Selvmord på CIE, siger de.
Er det svært at tro på?
Ja.
Zita var et positivt menneske.
Det ville hun ikke gøre.
Ved du, hvem hun skulle giftes med?
Bakary.
En gadesælger.
Jeg vil gerne tale med ham.
Ved du, hvor han er?
Han sælger tasker på hovedgaden.
Jeg synes, du skal give ham den her.
Du elskede hende højt.
Ja.
Jeg hjalp hende meget i begyndelsen.
Vi blev gode venner.
Må jeg gå nu?
Ja, selvfølgelig.
Du…
Vil du have frokost? Jeg giver.
-Ja? -Oriol.
-Hvad er der? -Vi har et nødstilfælde.
Sig frem.
Vi skal bruge 15 nigerianere til at fylde et fly fra Marseille.
Nigerianere eller bare sorte?
Nej, nigerianere, flyet skal til Lagos.
De skal være i CIE i morgen.
Det irriterer mig, at vi skal spæne rundt for en flok bureaukrater.
De har nok travlt med at nå EU's kvote.
Hvis de ikke når kvoten, får de mindre næste år.
Bare rolig, I får dem.
Fortæl mig om dig selv.
Hvordan endte du her?
Det tog tre år at komme hertil.
Jeg forlod min hjemby Maiduguri i Nordnigeria.
Jeg krydsede Niger, Libyen og Algeriet for at komme til Marokko.
Vi krydsede ørkenen,
over 2,000 km med en smule vand,
ingen mad, 50 grader om dagen og -20 om natten.
De voldtog mig så mange gange,
og nægtede jeg, fik jeg tæv.
De satte os i en lille båd, og…
…det var uhyggeligt, for jeg kan ikke svømme.
Har du overvejet at lægge dit liv om?
Det er ikke så let, de beskytter mig.
Imod hvad?
Politiets razziaer.
Hvis jeg blev udvist,
ville min mand stene mig foran alle.
De kan ikke beskytte dig.
De betaler bare politiet, så de ikke foretager razziaer,
men det kan ændre sig konstant.
Hvis politiet tager dig uden dokumenter, anholder de dig og sætter dig i CIE.
Kan du hjælpe mig?
-Ja. -Hvordan?
Med at søge asyl som offer for seksuel udnyttelse.
Så jeg skulle melde dem?
-Ja, du ville skulle vidne. -Nej.
Det kan jeg ikke.
Bare rolig, jeg finder en anden måde.
Kom med dit pas og en bopælsattest,
så får du et papir på, at jeg arbejder på din opholdstilladelse.
I teorien kan politiet ikke anholde dig med det.
Tak, hr.
Kald mig bare Fernando.
Tak, hr. Fernando.
Juliet, kig på mine negle.
Måske senere.
Flere grupper har meldt om vold begået af statspolitiet
mod to indsatte på CIE-centeret i Barcelona,
men rapporterne afvises grundet manglende beviser.
Vi er klar til at påbegynde operationen.
Aktivisten Fàtima Jamed hævder, at de indsatte
blev slået på arme og ryg,
og at betjentene byttede hatte, så de ikke kunne identificeres.
-Ti euro for den. -Hvad koster den her?
Prøv den. Bare giv mig otte.
Kun i dag. Tænk over det.
Tag fem.
Politi!
Stop!
Politi! Stå stille!
-De må ikke stikke af! -Hop ind!
-Tag dem!
Tag ham!
-Hurtigt! -Stop bilen!
Mange tak.
Sådan gør de altid.
De kommer og tager vores penge og vores tasker til deres koner.
-Lort. -Det var tæt på at blive værre.
Hvad mener du?
Nationalpolitiet ventede på jer,
de ville snuppe jer!
-Pis! -Lort!
Er I her lovligt?
Nej.
Kender I en gadesælger, der hedder Bakary?
-Hvem? -Bakary?
Ja, kender du ham?
Nej.
Ham her.
Ingen anelse.
Nej.
Ja.
Ham kender jeg.
Ved du, hvor han er?
Han er død.
-Er Bakary død? -Ja.
Hvordan?
Han faldt åbenbart ned fra et tag, da han flygtede fra politiet.
Det er sgu altid politiet.
Hvad med pigen?
-Nej. -Nej.
Nej. Hende kender jeg ikke.
Hør, kom forbi mit kontor.
Jeg er advokat og kan gøre jeres dokumenter lovlige.
-Forstår I? -Ja.
Ring til mig.
-Værsgo. -Tak.
Tak.
Mange tak.
Pas på jer selv.
-Farvel. -Farvel.
Lort…
Hvad foregår der?
Sælgerne forsvandt.
Forsvandt de?
Ja, de steg ind i en bil og slap væk.
Kom så.
Donald Trump holdt sin årlige tale til unionen,
og han hævdede, at muren til Mexico
vil blive 800 km lang.
Trump sagde, at illegale indvandrere var kriminelle…
Hvad fanden laver du?
Dig igen, inspektør.
Du ved, det er en alvorlig forbrydelse at forpurre politiets arbejde.
Hvad har de gjort forkert?
Solgt håndtasker på gaden?
Det her er ikke din kamp.
Min klient, som du anholdt,
blev fundet død i sin celle.
Smut, før du ryger med på stationen.
Hvorfor det hemmelighedskræmmeri?
Jeg er hendes advokat og har ret til at vide det!
Bed centeret om en rapport.
Han lovede at sende den.
Så vær tålmodig.
Hvornår kommer de her?
De kommer med dem næste uge.
Næste uge?
Min kontakt sørger for turistvisaene.
Det tager vel for fanden ikke en uge?
Hvorfor gør du det så ikke selv?
Jeg ville nok være bedre.
Pis af med dig.
Mercy, hvad foregår der?
Hvad er problemet?
"Én måned til.
Så holder vi op med at rejse rundt i Europa."
Det har du sagt i årevis.
Og det gør vi.
Det lover jeg.
Jeg har bare brug for tid.
Skal jeg lukke den her guldmine?
Jeg er træt, Jordi.
Den her forretning reddede mig fra sølet.
Behold det hele, jeg smutter.
Mig?
Alene med det her?
Det ville ødelægge mig.
Det er dig, der kan drive det hele.
Jeg har brug for dig.
Jeg ville være fortabt uden dig.
To måneder, ikke mere,
så har vi penge nok til, at du kan leve som en prinsesse.
Som du fortjener.
-Hej. -Hej.
Godmorgen.
Alt okay, Juliet?
Ja, men jeg vil tale med dig.
Okay, hvad er der?
Privat.
Jeg har travlt, vi snakker senere.
-Er alt i orden, Juliet? -Ja.
STOP CIE
Undskyld, Fàtima Jamed?
Nede for enden.
-Tak. -Velbekomme.
-Godmorgen. -Hej.
Hej!
-Det er længe siden! -Ja.
Siden du fik din opholdstilladelse.
Ja. Er der stadig lange køer for at tale med dig?
Jeg mangler ikke arbejde.
Godt. Hvad kan jeg hjælpe med?
Det er et af de senete dødsfald på CIE.
Han hed Mohamed Bourdebala.
Her protesterer de indsatte,
og Mohamed sættes i isolation i 18 timer,
hvor han siges at begå selvmord.
Da betjentene ankom til celle 41,
efter de løftede slåen, der dækker kighullet,
observerede de den indsatte
på hug med et lagen om halsen…
-Han læser det op. -Ja, det er minister Zoido.
…ingen tvivl om moral hos disse yderst professionelle…
Han lyver, så det driver.
Det er Mohamed Abagui, 22, der døde i CIE-centeret i Barcelona.
RETFÆRDIGHED!
-Dødsårsag, selvmord. -Ligesom min klient.
-Ham der? -Det er surrealistisk.
Han kvalte sig i sine snørebånd, siger de.
-I sine snørebånd? -Ja.
Idrissa Diallo blev dræbt på CIE-centeret i Barcelona.
Han var offer for institutionel racisme.
Samba Martine døde af AIDS.
Lægelig forsømmelse.
Hun bad CIE om en læge ti gange, og de gav hende piller mod angst.
Gav de en AIDS-syg kvinde piller mod angst?
Ja. Det er ikke kun dødsfaldene.
De fængsler mindreårige, de fængsler syge…
De har fængslet…
Kvindelige ofre for mafiaprostitution.
Grusomhederne er lovlige takket være immigrationsloven.
Er nogle af dem blevet stillet til retfærdighed?
Når sådan noget sker, fordømmer vi det.
Men det fører ingen steder.
De fleste ofre er fattige og har ikke råd til en advokat.
Hvad er det?
De sidste 7,500 af de 30,000, jeg skyldte dig.
Hvad foregår der?
Du sagde, at jeg måtte rejse.
Men hvorfor nu?
Livet udenfor bliver umuligt.
De fandt Zita død på CIE-centeret, det skal ikke ske med mig.
Nej, søde.
Puigmartí har en aftale med politiet, det sker ikke.
Du er nødt til at hjælpe mig, Mercy, det lovede du.
Måske skete det med Zita, fordi hun holdt op her.
Vi kan ikke beskytte dig på gaden.
Jeg kender en advokat, der kan hjælpe.
Hvilken advokat?
Jeg skal bruge mit pas.
Det har jeg ikke.
Hvorfor har du det ikke?
Vi bruger det til at hente en ny pige i Nigeria.
Jeg taler med Puigmartí, det lover jeg.
Men kom nu tilbage til arbejdet.
Giv mig nøglerne til 23.
Her.
Goddag.
Kom så.
Hej, smukke, hvordan går det?
Hvad hedder du?
Juliet.
Hvor kommer du fra?
Hvad koster et privat værelse?
70 for en halv time, 140 for én.
Godt, så kom.
Find hellere en anden.
Hvis du ikke vil kneppe så skrid hjem til dit land, din sorte so!
-Hej, Mercy. -Hvordan går det?
-Fint.
Det er længe siden.
Politiet! Alle herover!
Sluk musikken, tænd lyset.
Stil jer i to rækker.
Find ID eller opholdstilladelse frem.
Hvor skal du hen?
Er du tungnem? Frem med et ID.
Hvad laver du?
Lad være med at blande dig.
-Vi to har en aftale. -Undskyld?
Flyt dig så.
Tjek også på værelserne.
ID, opholdstilladelser.
Ud med hende.
ID.
Ikke dig. ID.
Vis mig dit ID.
Har du ikke noget? Så er det ud!
Opholdstilladelse eller ID.
-Jeg… -Jeg er ligeglad. Har du det?
-Jeg kan ikke finde det. -Ud.
ID eller opholdstilladelse?
-Jeg skal på toilettet. -Intet ID? Så er det udenfor.
Dit ID.
ID? Nej? Også ud med hende. ID.
Dit ID.
-Opholdstilladelse? -Nej.
-Vend dig om. -Vær nu rar…
Vend dig om.
Dine hænder.
Du har allerede seks.
Lad nu være!
Vi vil vide, hvem der står bag det her, og vi har ingen beviser.
Nu gør du det svært for mig.
-Vær nu rar, Helen. -Jeg kan ikke!
Fàtima.
Hvor længe har du været i landet?
Et stykke tid.
Var det svært for dig at få opholdstilladelse?
Du behøver ikke svare.
Jeg prøvede at skaffe hende papirerne, da jeg hørte, hun havde begået selvmord.
Se hende.
Tror du, hun begik selvmord?
Når de tager hende, kan vi intet gøre.
Jeg kan ikke.
Okay. Vi vil ikke sætte dit job i fare.
Tak for hjælpen. Kom.
Da jeg var dreng, besøgte min far og jeg min fætter,
der var dødssyg af kræft.
Så jeg kunne sige farvel.
Da jeg trådte ind i lokalet,
lå han i sengen med en slange i munden.
Der var en sygeplejerske, der konstant tømte røret,
så han ikke blev kvalt i sit eget opkast.
Jeg kunne se knoglerne i hans ansigt,
frygten og smerten…
Der var panik i hans øjne.
Men hvad jeg husker mest, hvad jeg ikke kan glemme,
er hans lugt.
Lugten af…
…forrådnelse,
råddent kød.
Det var lugten af død.
Min mor er senildement.
Hun skider og pisser i bukserne.
Hvis jeg lader mig distrahere i et øjeblik, er hun væk.
Jeg leder som en tosset.
Det ville være bedst for hende, at hun døde.
Siden i morges har redningsskibet Open Arms
ligget i italiensk farvand ved øen Lampedusa.
NGO venter på tilladelse
til at landsætte de 147 migranter, de har reddet.
Indenrigsminister Matteo Salvini
hånede NGO i et tweet, hvori han spekulerede over,
hvorfor de ikke blev sejlet til Ibiza eller Formentera,
så de kunne more sig.
DRØMME
-Hej, smukke. -Hej.
Du ser trist ud.
Er det første gang, du er her?
Ja.
Jeg hedder Katia, hvad hedder du?
Fernando.
Fernando, det er pænt.
Ved du, at jeg kommer fra landet med de lækreste kvinder?
Det siger du ikke.
Jo.
Hør, jeg leder efter nogen.
-Nå? Er det mig? -Nej.
Du tager mig med ovenpå, ikke?
Nej, jeg leder efter en anden pige.
En anden pige?
-Ja. -Men…
Er du politimand?
Nej, jeg er advokat.
Jeg vil ikke have noget bøvl.
Hvis du har spørgsmål, så spørg hende, hun bestemmer.
-Hvad hedder hun? -Mercy.
Tak.
Goddag.
Hvad er der i vejen, kan du ikke lide Katia?
Jeg leder efter Juliet Okoro.
-Hvem er du? -Hendes advokat.
Ved du, hvor hun er?
-Hun er holdt op. -Hvornår?
Vær rar at gå.
-Jeg bad dig gå. -Mercy, hør nu.
Kender du hende?
Se, hvad de gjorde ved hende på CIE.
Se, hvordan de efterlod hende.
Jeg har været på CIE.
Jeg har betalt min pris.
Du kan ikke chokere mig med et billede.
Hvordan slap du ud?
Jeg var heldig.
Men det var Zita ikke,
og hjælper du mig ikke, er Juliet det heller ikke.
Vagt!
Hjælp mig!
Hvad er der?
Generer han dig?
Nej.
Han ledte efter døren.
Der er sukker i anden skuffe.
Hvordan fik du det ar?
Det var en kunde.
Jeg kunne ikke forsvare mig, han havde bundet mig.
Du må møde mange udskud i din branche.
Klubben har stramme regler, men nogle går altid for vidt.
Der er mange syge mennesker i verden.
Er det din søn?
Det var det.
Hvad skete der?
Han tog en overdosis ecstasy, da han var 16.
Han havde en kæreste,
de havde festet, og hun gav ham pillerne.
Det er jeg ked af.
Hun var afrikaner ligesom dig.
Jeg burde have skudt hende.
Så.
Undskyld, slap af.
Mere kaffe?
Ja, tak.
Det er længe siden, jeg har talt om min søn med nogen.
Undskyld, vækkede jeg dig?
Kan du ikke sove?
Nej…
Vil du have en sovepille?
Jeg har allerede taget to.
Det er også lige meget.
Søvn er overvurderet.
Hvorfor er solen ikke stået op?
Tiden går så langsomt nogle gange.
Ét minut føles som en evighed.
Og sommetider suser 20 år forbi.
Synes du, at vi ligner hinanden?
Mener du fysisk?
Man siger, at når folk har været sammen længe,
begynder de at ligne hinanden.
Jeg tror…
…at der er træk, man ender med at kopiere,
og man deler tanker
uden at behøve at sige dem.
Hvad laver du?
-Ryger du igen? -Ja.
Det vil din krop ikke synes om.
Det ved jeg godt.
Men du gør det alligevel.
Døden skal jo have en årsag.
-Har du set hende? -Ja.
-Juliet, skal vi gå? -Ja.
Kan du ikke lide stedet?
Nej, det er bare…
Jeg har ikke været ude længe.
Javel.
Lad mig være ærlig.
Jeg valgte stedet for at imponere dig.
Jeg kommer her heller ikke.
Politimænd spiser på snuskede barer med større portioner.
Da jeg var barn, ville jeg være brandmand.
Men en dag udbrød der brand på skolen,
og jeg besvimede, da jeg så ilden.
Der røg min brandmandskarriere.
Så jeg blev politimand.
-Keder jeg dig? -Nej.
Juliet.
Hvad er der galt? Sig det nu.
Det er bare…
…jeg vil gerne have…
Hvad?
Oriol, jeg vil være her lovligt.
Er det det hele?
Ja, jeg har ikke mit pas.
-De har taget det. -Hvem?
Chefen på Dreams.
Han hedder Puigmartí.
Spis op, det her koster mig en formue.
Var det en god ferie?
Hej, jeg ville ringe i eftermiddag.
Så slipper du for det.
Vil du have en kop te?
Nej, jeg ville aflevere Zitas sagsmappe.
Hvem?
Klienten, du sendte mig. Har du glemt det?
Selvfølgelig ikke.
Hun blev fundet død på CIE.
Åh, gud.
Vidste du ikke det?
-Selvfølgelig ikke. Jeg troede… -Hvad?
At de løslod hende?
Nej, at du ville gøre noget.
Gøre hvad?
Konfrontere betjenten fra høringen?
Hvad snakker du om?
De slog hende ihjel, Carla.
De slog hende ihjel på CIE.
Tæsket til plukfisk.
Jeg vil ikke gøre dig dårlig med billederne.
Hvad er det, du vil have af mig?
Hvorfor gav du mig den sag?
Hvad ved du, som jeg ikke ved?
Hvordan kan du gøre det?
De truede mig. Mit eget firma.
Jeg skulle glemme sagen eller blive fyret.
Fernando.
Zita var vidne til et mord.
Hun så en betjent skubbe hendes kæreste i en razzia.
Hvorfor smed du den ikke væk? Hvorfor gav du mig sagen?
Zita skulle have en chance, og det havde hun med dig.
Hun havde ingen chance.
Hvis hun blev sendt hjem, ville de dræbe hende, fordi hun var luder.
I stedet skulle hun dræbes her.
Det var ikke din skyld, du gjorde, hvad du kunne.
Skal jeg slå mig til tåls med det? At jeg gjorde, hvad jeg kunne?
Hvad kan vi ellers gøre? Sig mig det. Hvad?
Ikke noget.
Vi kan ikke gøre noget.
Hvordan går det med din kone og den nye behandling?
Rosa er død.
Det er jeg så ked af, Fernando.
Det er bedst sådan.
Hun led meget.
-Værsgo. -Tak.
Er ham advokaten stadig efter dig?
Glem ham, han har intet.
-Og aktivisten? -Hvem?
Muslimen fra fjernsynet.
Hun er ret lækker.
Hun beder om rapporter, hun får dem, færdig.
Der er nogle peruvianske piger på CIE,
-og jeg tænkte, at vi… -Nej, jeg skal arbejde.
Arbejde? Helt ærligt, du…
Enric, jeg gider ikke gentage mig.
-Godmorgen. -Godmorgen.
Goddag.
-Hvad hedder du? -Samira.
-Efternavn? -Hammouni.
Kan du stave det?
Ja da. H-A,
M-M-O-U-N…
W,
E-N,
Z-H-O-U.
-Hvordan udtaler du det? -Wenzhou.
Wenzhou.
-Ja. -Okay.
Hvad hedder din mor?
Yinghua.
Y…
A-L-A,
Y-E.
Hvad med dig?
Afrika.
Okay.
Hvad hedder du?
Kheira.
-Undskyld? -Kheira.
Kheira. Kan du stave det?
-Nej. -Intet problem, din far gør det.
Bopælsattest?
Det har vi ikke.
-Hvor bor I? -I en varevogn.
Ja.
-Med jeres børn? -Ja, vi bor der allesammen.
-Kan I lide at bo der? -Nej.
Det tænkte jeg nok.
Hvad er der nu sket?
Og sig ikke, at du har mistet papirerne.
Det er min fætters skyld.
Du har solgt dem igen.
-Nej. -Selvfølgelig har du det.
Nej, hr. Fernando.
-Du lyver. -Vær nu rar.
Jeg sværger på min mors liv,
-jeg har ikke solgt dem. -Hvad så?
Hvad er der så sket?
De lå i en skuffe
i kommoden,
og min fætter solgte skabet.
Javel.
Du havde papirerne i en skuffe
i en kommode, som din fætter solgte?
Ja.
Hussein…
…det er forbi.
Jeg skaffer ikke det dokument igen.
For du lyver.
Ja, jeg har solgt det.
Men jeg har børn at mætte, mange munde at mætte.
Og jeg er fattig.
Okay.
Jeg gør det igen.
Tak, hr. Fernando.
Jeg har dårligt nyt.
Hvad?
De har afvist en midlertidig opholdstilladelse.
Hvad?
De sagde, at de ikke kan give dig midlertidigt ophold,
fordi der ikke er krig i Syrien længere.
Du er ikke i livsfare, så du kan rejse tilbage.
Hvad skal jeg nu gøre?
Du har to valg:
Rejs tilbage til Syrien,
eller bliv her ulovligt.
Jeg tager ikke tilbage til Syrien,
og jeg kan heller ikke blive her ulovligt.
Hvor skal jeg finde et job, hvor skal jeg sove?
Jeg ved det godt, Samir.
Ved du det? Det kan jeg ikke.
Jeg kan intet gøre, Samir. Det er loven.
Der er en immigrationslov…
-Men… -…og den kan jeg ikke bryde.
Jeg har brugt samtlige ressourcer.
Jeg forklarede din historie, som du fortalte mig den.
Det knuser mig, at du havde en baby i armene,
da båden sank.
Men de er ligeglade.
De fulgte tal og love og sagde, at det er forbi.
Jeg kan ikke gøre andet.
Ved du, hvad der vil ske med mig i Syrien?
Sommetider må vi acceptere livet, som det sker.
-Jeg ville ønske… -Hvad?
At min kone var i live, men det er hun ikke.
Hun døde af kræft, og jeg må leve mit liv videre.
Og det skal du også.
Det er uretfærdigt, det er ondt, det giver ingen mening.
Jeg vil ikke dø.
Jeg vil leve videre.
Jeg vil følge min drøm om at spille teater
og være skuespiller.
Vise verden vores budskab om, hvad der sker med os flygtninge.
Jeg er ked af det.
Den her cognac…
…kommer fra en kunde i Bourgogne.
Den er fra 1954.
Den er kun til særlige lejligheder.
Smag, du vil synes om den.
Ellers tak.
Der er noget særligt ved mit besøg.
Lad mig være ærlig.
Efter jeres overraskelsesrazzia
har jeg været bekymret for vores venskab.
Men jeg vidste, du snart ville komme.
Efter min mening er det fortid.
Jeg vidste, at du ikke ville svigte,
og at du ville komme og råde bod på tingene.
Jeg er kommet efter Juliet Okoros pas.
Hvad?
Juliet Okoros pas.
Den sorte pige?
Ja, den sorte pige.
Oriol, hvad, du beder mig om, er ikke så let.
Og du ved, at de piger er lidt åndsfraværende.
Det vil tage tid,
og det er næsten umuligt…
Hvornår var cognacen fra?
1954.
Jeg beder dig…
DEN FØDERALE REPUBLIK NIGERIA OKORO, JULIET
Du er meget… elegant.
Tak.
Hvornår kan jeg få mine papirer?
Jeg prøver at få dem så snart som muligt.
Er det din rigtige adresse?
Ja, jeg bor der.
Bor du alene?
Nej, sammen med en mand.
Er han god ved dig?
Nå,
du behøver ikke svare.
Men du skal vide, at jeg ikke dømmer dig.
Jeg ved, hvor svært det er.
Jeg kan ikke mere.
Det er okay…
Jeg må væk.
Jeg er bange.
Hvad foregår der?
Jeg lader bare, som om jeg har det godt.
Det har jeg ikke.
Jeg kan ikke mere, jeg må væk.
Det er okay.
Jeg prøver at sætte skub i dine papirer.
Jeg ringer til dem.
Jeg har en ven i London.
Hun kan finde dig et sted at bo og et job.
Hold ud lidt længere.
Kig på mig.
Lidt længere. Okay?
Okay?
Tusind tak.
Fandt du Bakary?
Nej.
Må jeg tage den?
Ja, ingen andre vil have den.
Har du fundet ud af, hvad der skete med Zita?
Ikke endnu.
Men lige nu er jeg bekymret for dig.
Ministerrådet har givet den unge angriber fra FC Barcelona,
Ansu Fati, der er født i Guinea-Bissau, spansk statsborgerskab.
Denne metode er sjælden,
men er ikke underlagt de generelle, administrative regler.
Ansu kan nu spille på det spanske landshold ved VM…
-Goddag. -Hej.
Kom indenfor.
Kom ind, find jer til rette.
Kom ind.
Jeg viser jer jeres værelse.
Hvor er hun sød.
Den må du ikke røre. Det var en gave fra min kone.
-Kan du lide den? -Ja.
Bare tag den. Gå med din mor.
Immigrationskontoret.
Jeg ville tjekke status på Juliet Okoros dokumenter.
Pasnummer?
N-G-A,
0-2-1,
8-4-8-8-6.
4-8-8-6.
Okay.
Juliet Okoro.
Det er ubehandlet. Der er et problem med passet.
Hvilket problem?
Det er blevet brugt meget for nylig, og vi kan ikke fastslå hendes identitet.
Hvad mener du?
Vi kan ikke være sikre på, om passet er ægte.
Jeg er hendes advokat, og jeg forsikrer dig om,
at passet tilhører Juliet Okoro.
Ja, men…
Vær nu rar at hæve blokaden.
Den eneste mulighed for at hæve den er,
at hun kommer og bekræfter sine fingeraftryk.
Du har ringet til Juliet. Jeg kan ikke svare lige nu.
Læg en besked, så ringer jeg tilbage.
Hej, Juliet.
Jeg har ringet hele dagen, du svarer ikke.
Vær sød at ringe, det haster.
Tak.
Jeg vil ikke lyve.
Da jeg så hende, vidste jeg, at hun var…
…speciel.
Ja…
Jeg prøvede at hjælpe og beskytte hende,
men jeg blev forelsket i hende.
Jeg har ikke følt sådan for en kvinde siden skilsmissen.
Pludselig
føler man sig som en ny mand.
Det er nok også sket for dig.
Ja, det sker for alle.
Hun flyttede ind.
Midlertidigt til at starte med, men…
…du har set hende, hendes skønhed er så…
…vanedannende.
Ved du ikke, hvor hun er?
Nej. Jeg kom hjem en dag, og så var hun væk.
Hun har ikke været i klubben. Mine folk leder.
Er det ikke underligt?
Hun har ikke mange steder at være.
I sidste ende er vi, hvad vi er.
Hvor smuk Juliet end er, er hun stadig fremmed.
Forstår du?
Ærligt talt ikke.
Lad mig forklare det.
Prøv det.
De er anderledes.
Anderledes?
Jeg er en liberal mand. Jeg ville gøre hende tilpas.
Hvad, jeg følte, var ægte,
men sommetider ses forskellene.
Hvad man lærer som barn, vaner,
ting, man har i generne.
Men jeg prøvede at forstå hende,
at tilpasse mig.
Men ingen kan tage, hvad jeg følte for hende.
Sikken rørende historie.
Hvad vil du have?
En medalje for at behandle en indvandrer som et menneske?
Og hvorfor leder du efter hende?
Fordi jeg vil hjælpe hende med hendes papirer.
Indrøm det.
Du ville ikke gide, hvis hun var en fed, grim luder i fyrrerne.
Nu begynder du igen
med din tvivl på menneskelig gavmildhed.
At hjælpe nogen uden egen interesse…
Det er bare ikke dig, vel?
Nå,
tak for øllen, det er sent.
Gør mig en tjeneste.
Kan du give hende hendes taske, hvis du finder hende?
-Har han slået hende ihjel? -Nej.
Så havde han ikke lukket mig ind.
Så bliver hun deporteret.
Han hånede mig. Han gav mig Zitas taske for at sige:
"Se, jeg slog hende ihjel, hvad vil du gøre ved det?"
Jeg slæber dem begge i retten, Oriol og den klovn til Enric Millar.
-På hvilket grundlag? -Bakary og Zitas død.
Bakary blev skubbet ud fra et tag, og Zita så det.
Nu tror de, at Juliet ved det.
Hvis jeg kan få en ærlig anklager
og fremlægge beviser,
så har jeg dem begge to.
-Fernando. -Hvad?
Du virker lidt besat af det her.
-Vil du ikke lukke CIE-centrene? -Selvfølgelig.
Så skal du være besat, ellers sker der intet.
Hvor længe har du prøvet at lukke dem?
Du har ret, men lige nu er Juliet vigtigst.
Beklager, besøgstiden er forbi.
Og det ved du udmærket.
Jeg skal tale med Enric Millar.
Det noterer jeg. Kom tilbage i morgen.
Ring til ham!
Sig, det er Fernando Vila.
Advokaten, der vil anklage ham for Zita Krasniqis død.
Igen, kom tilbage i morgen.
Joan, tag det roligt.
Hvad kan jeg hjælpe med på denne tid?
Jeg skal vide, om Juliet Okoro er fængslet her.
Hvis hun var det, havde du fået besked.
Det ville ikke være første gang, advokaten intet hører.
Hun er her ikke.
Har du en fangeliste?
Tror I, I kan dukke op udenfor besøgstid
og belære mig om mit job, bare fordi I har lyst til det?
Fortæl mig, om hun er her, dit svin!
Jeg smadrer dig!
Rolig! Fernando.
Jeg slæber dig i retten!
-Jeg får dig smidt i fængsel! -Er du okay?
Er du træt?
Slet ikke. Dig?
Næ.
Uvisheden fortsætter omkring situationen for Open Arms,
der i dag fik besøg af skuespilleren Richard Gere.
Han tog mad…
Juliet Okoro?
Hvad foregår der? Nej!
-Slip mig! Nej! -Sid stille!
-Nej! -Hold op med at sprælle!
-Slip mig! -Sid stille!
-Sid så stille! -Nej!
Tag hende. Kom så.
Ifølge de sidste rapporter fra FN
omfatter fattigdomsindekset
1,3 milliarder mennesker på verdensplan.
Indien, Nigeria og Etiopien
topper listen som de fattigste lande.
Nej!
Nej, lad være!
-Hej. -Godmorgen.
-Hej. -Hej.
Op foran.
-Hej. Række fem. -Tak.
Hej. Godmorgen. Kan jeg hjælpe dig?
-Kan jeg hjælpe? -Ja, med den her.
Tak.
Godmorgen.
Der er fire nødudgange,
to foran og to i midten af flyet.
Jeres opmærksomhed, tak,
pigen på forreste række bliver udvist uretmæssigt.
Hvem helvede er du?
Hendes advokat, og ingen har sagt, at hun bliver udvist.
Vi har hendes udvisningsdom.
Og jeg har hendes immigrationspapirer! Det kan I ikke!
Det er en skandale! Lad kvinden gå!
Det er uretfærdigt!
I har ikke ret til det her!
Hun er uskyldig!
Lad hende gå!
-Lad hende gå! -Sæt dig!
Hun bliver uretmæssigt udvist!
Jeg sætter mig ikke. Du skal ikke røre mig!
I må ikke sende hende tilbage.
Hvad vil du gøre? Anhold mig bare,
men I tager hende ikke!
Sæt dig!
Stig af!
Af! Hjælp os!
Lyt nu! Flyet kan ikke flyve, når folk står op,
så I må løse problemet på jorden.
Det var så tæt på.
Meget tæt på.
Jeg har en gave til dig.
Det er en bog, min kone skrev om universet.
Men jeg tror, at det er en vejledning til lives udfordringer.
Bare du kan lide den.
LIVETS TILSTAND
Mange tak, Fernando.
Kom, vi skal nå det til tiden.
Afgang for AirFly 6374 til Ibiza.
Alle passagerer bedes gå til gate tre.
-Er alt i orden? -Ja.
Så kom.
Ring til min ven, når du når til London.
-Gav jeg dig nummeret? -Flere gange.
Hun finder dig en lejlighed og et job.
Det har du også sagt.
Er der problemer, så ring. Har du mit nummer?
Ja, det hele skal nok gå.
Har du dit røde kort?
-Det politiske asylkort? Ja. -Ja.
Fremragende. Hvis de stopper dig, så vis dem det.
Afgang for Faster Lines 7886 til Gatwick.
Alle passagerer bedes gå til gate 1.
Dit fly. Du skal nå det denne gang.
Legitimation, tak.
Hvor skal du hen?
London.
Har du opholdstilladelse?
Jeg har politisk asyl.
Vis mig det, tak.
Værsgo.
-Hej, hvordan går det? -Hej.
-Har du ild? -Ja.
Det bliver en ren pengemaskine! Og forleden…
Må jeg snakke med dig?
Jeg så et stillads, hvorfor?
Gæt!
Vi udvider.
Jeg har en ny aftale med politiet.
Lige nu koster det, men på sigt vil vi tjene styrtende, skat.
Piger! Antonio!
Jeg elsker dig.
Er det dig igen?
Jeg vil tale med dig.
Beklager, jeg arbejder, men tag en drink med en af pigerne.
Nej.
Jeg vil tale med dig.
Hvordan har Juliet det?
Godt.
Jeg har sendt hende til London.
Det glæder mig.
Jeg håber, det går bedre denne gang.
Hvad vil du, Fernando?
Jeg vil bare af med lidt energi, og jeg har ikke andre steder.
Men sandheden er, at jeg kom
for at give dig skyldfølelse over noget, du intet ved om.
Jeg følte skyld over Zitas død.
Jeg ved, hvem der slog hende ihjel og hvorfor.
Hun så noget, hun ikke skulle.
Og de mennesker er urørlige.
Der sker dem intet.
Hvis jeg var fornuftig, ville jeg gå hjem, læse en god bog og tage en lur.
Men det kan jeg ikke.
Nogen må sige fra overfor de mennesker,
røvrende dem, stikke dem en kæp i hjulet.
Selvom de går fri efterfølgende.
Den person bliver mig,
for hvis jeg ikke gør det,
har mit liv ingen mening.
Det kunne koste dig livet.
Døden skal jo have en årsag.
På CIE-retssagens tredjedag
anklages direktøren for forvaringscenteret, Enric Millar,
og politiinspektør Oriol Cardenas
for seksuelt misbrug af de indsatte.
Sagen har opbygget store forventninger, endda i domhuset.
Det er første gang, CIE-ledere er blevet tiltalt.
-Hvordan går det? -Godt.
Ja?
-Alt går godt. -Det er en vigtig dag.
-Ja. Det skal nok gå. -Held og lykke.
Anklageren indkalder Mercy Okafor som vidne.
Er det sandt, at du sad i forvaring på CIE og afventede udvisning?
Ja.
Men det skete aldrig.
Kan du forklare retten hvorfor?
Fordi…
Fordi jeg gjorde…
…nogle ting.
Hvilke slags ting?
Jeg arrangerede orgier.
Kan du tale højere? Vær ikke bange.
Jeg arrangerede sexfester
med de andre piger fra CIE.
Og hvem deltog i de sexfester?
Direktøren for CIE og hans ven, der er politimand.
Taler du om direktøren for CIE, Enric Millar,
og politiinspektør Oriol Cardenas?
Ja.
Hvad lovede de pigerne?
At de ikke ville blive udvist.
Holdt de løfterne?
Nej.
Vidnet filmede en af de hændelser, der omtales i sagen.
Jeg beder retten om at afspille Bevismateriale 1.
Afspil videoen.
Hej?
Hej…
Hejsa.
-Du er sent på den. -Gå ind med dig.
Hej, smukke.
-Hvad taler de? -Fransk.
-Den lille er til dig, ikke? -Jo.
Den lille hedder Khady. Khady, kom her.
Sikke nogle smukke piger.
Se de patter. Meget smukke.
Smukke piger, ikke?
Meget smukke!
Tag den af.
Kom tættere på.
Lad nu være med at stritte imod.
-Sådan, fortsæt! -Stop!
Kom så.
Flot piger, mere energi. I skal ikke stoppe.
Sådan, hurtigere.
Sådan, Oriol.
Hurtigere! Det er godt, ikke?
Hold nu kæft.
Hvad vil der ske i Middelhavet?
INTERVIEW MED STIFTEREN AF "OPEN ARMS"
For første gang bomber vestlige droner Tripoli,
hvor flere hundrede tusind mennesker er fanget.
Vi reddede 54 mennesker for en uge siden.
To af dem havde overlevet sådan en bombning.
De sagde, at 200 var døde, men medierne vurderede antallet til 40.
Hvad mere alvorligt er, at Europa finansierer væbnede grupper i Libyen,
så disse mennesker holdes fanget og endda bombes.
Vi er nødt til at klandre præsident Pedro Sánchez,
der ikke vil lade os sejle.
Et lyssky administrativt maskineri i magtens tjeneste
tillader folk at dø på verdens mest dødbringende sted,
hvor mellem 14,000 og 16,000 er omkommet på fire år.
At nægte et humanitært skib at arbejde ordentligt i området
kan kun føre til flere dødsfald.
Hvad laver du her?
Jeg ventede på dig.
Hvor er jeg?
Kan du ikke genkende det? Det er vores yndlingspark.
Jo…
Jeg kan godt genkende den.
Vi to brugte mange timer på at snakke i den her park.
Ja. Vi prøvede at greje livets mysterier.
Og fejlede spektakulært.
Nej. Sådan ser jeg ikke på det.
Mennesker har brug for at tale
og finde på myter,
retfærdiggøre deres frygt,
overkomme hæmninger.
Du er så smuk.
Fortryder du, at vi ikke fik børn?
Hvis der var en lille Fernando et sted,
ville du ikke være så besat af min død.
Jo, det ville jeg gerne have haft.
Et barn, jeg kan lære at acceptere de ting, han ikke kan ændre på.
Give ham modet til at ændre det, han kan.
Og frem for alt
være sine egne idealer tro.
Der er stadig tid.
-Er jeg ikke død? -Ikke endnu.
Du kan tage tilbage, hvis du vil.
Hvorfor tøver du?
Jeg kan bare ikke glemme, hvad der skete den aften.
Tilgiv mig, Rosa.
Tilgiv mig.
Der er intet at tilgive.
Du gjorde, hvad jeg bad dig om.
Du skal tilgive dig selv.
Rosa!
Fernando.
Hej.
Kan du høre mig?
Tag det roligt,
du skal nok klare dig.
Jeg er her.
Godt at se, at du er kommet dig.
Hvordan har du det? Jeg så sagen i tv.
Jeg har det bedre.
Lad mig åbne døren for dig.
Har du brug for noget?
Nej, ellers tak.
Tak, fordi I kom.
Vi ses om lidt.
Højesteret har i dag omstødt dommene
for Enric Millar og Oriol Cadenas,
der begge blev dømt for at misbruge fanger på CIE.
Hos os har vi talskvinden for gruppen "Stop CIE",
Fàtima Jamed.
Hvad mener du om højesterets beslutning?
Det er en skændsel ligesom alt andet, der sker på CIE.
Tæv, der ender med dødsfald forklædt som selvmord,
og lægelig forsømmelse.
Efter vores mening går de ansvarlige straffrit fri.
Inspektør Oriol Cardenas har stadig retssagen
om mordforsøget på advokaten Fernando Vila.
Distriktsadvokaten hævder, at han har et alibi,
da han var i politiets varetægt på det tidspunkt.
-Retssagen bliver endnu en farce. -Hvad gør I for at blive hørt?
Ingen mennesker er ulovlige!
Inde i den bygning er der mishandling og fortvivlelse!
Ingen kvinde er ulovlig!
Siden 2002 er 14 mennesker døde i Spaniens CIE-centre.
Ifølge staten begik fem selvmord.
Fire modtog ikke tilstrækkelig lægehjælp.
En døde på flugt fra statspolitiet.
Dødsårsagen for de resterende fire forbliver et mysterium.
Under produktionen af denne film
døde Marouane Abouobaida på CIE i Valencia.
Officiel dødsårsag: Selvmord.
Han var 23.
Der er stadig syv CIE-centre i Spanien.
Der er 254 i Europa.
Sammenlagt er jeg blevet udvist tre gange.
Sidste gang sagde jeg til politiet…
FORENINGEN FOR GADESÆLGERE I BARCELONA
…at rejse for at komme hertil er som at drikke vand.
Jeg var så…
…så vred over alle udvisningerne,
at jeg endte med at sige det, så de kunne se, at det var meningsløst
at sende mig til Senegal, når jeg bare kom tilbage.
Jeg er meget vedholdende.
Jeg besluttede at komme hertil, fordi derhjemme…
STATIST I FILMEN
…sultede vi.
Vi sultede.
Det er let at sige, at man tager til Europa,
men at skulle…
…rejse gennem Marokko,
fordi man vil dertil uanset hvad…
Det er hårdt, men Gudskelov er jeg her.
Han forlod mit land i 2003…
FATIMAS FAR KOM TIL SPANIEN I EN BÅD
…og først tog han til Senegal, derefter til Mali,
og i Mali fandt han en bil til at køre til Algeriet.
Da de nåede den marokkanske grænse,
var der andre menneskesmuglere,
der dækkede dem med en presenning, så de lignede dyr.
Da jeg kom hertil…
…solgte jeg igen på gaden, og den næste dag tog de mig
og sendte mig tilbage til CIE.
Denne gang udviste de mig ikke.
EU HAR UDVIST 60,135 PÅ TI ÅR.
De lod mig gå.
-Hvorfor? -Ingen anelse!
EU GAV SPANIEN €801 MIO. FOR UDVISNINGER.
Det er uforståeligt.
Intet af det giver mening.
Jeg blev sendt til CIE efter en rejse fra Barcelona til Madrid.
Jeg købte en billet på stationen i Madrid,
da to civile betjente stoppede mig.
"Kom med mig." "Hvorfor?"
"Kom med mig." "Hvad har jeg gjort?"
"Du har ikke dine papirer."
Jeg sagde: "Jeg er ikke alene. Jeg har en ung datter."
"Hun er ikke spansk."
"Hendes forældre er ikke spanske, så hun er ikke spansk."
-Men hun er født her. -Ja, men…
-Var du bange for at blive udvist? -Meget.
Meget bange, fordi min datter ville være her.
Hvis jeg blev udvist uden min datter, ville hun ikke have nogen.
DER ER 12,303 MIGRANTER UNDER 18 I SPANIEN.
Hun kender ingen her.
Min datters historie ville blive udvisket,
og jeg ville vende tilbage til mit land som en fiasko.
-Hvor mange gange har du været på et CIE? -Fem.
Det er et liv fuld af vold.
Psykologisk, fysisk…
Hvis man er der, skal man være forberedt på
på at leve og lide gennem alt.
Man må acceptere alle de fremmedhadske og racistiske kommentarer.
Ellers er det værste at ende i en isolationscelle.
Der kan de slå dig og efterlade dig uden kontakt til andre mennesker.
Ingen kender fremtiden.
6,473 MENNESKER BLEV SAT I CIE-CENTRE SIDSTE ÅR.
Det er det sværeste ikke at vide, hvad der sker i morgen.
En båd er beregnet til 25 mennesker.
De fylder 120 eller 150 mennesker
i sådan en båd.
Klokken tre eller fire om morgenen så Open Arms-skibet dem
og bad dem om at stoppe, så de blev reddet med redningsveste.
OPEN ARMS HAR REDDET OVER 60,000 MENNESKER.
Så uden Open Arms ville de være døde.
Korrekt.
Jeg ledte efter arbejde, da jeg fandt gadesælgerne.
De hjalp mig og lærte mig, hvordan man gør.
Og det er det mest værdige, en udokumenteret indvandrer kan lave.
For hvis det ikke er det,
er det narkosalg, tyveri eller tiggeri.
Og for os er det…
FORENINGEN HAR 400 MEDLEMMER.
Det er uværdigt.
For alle, der lige er kommet hertil…
DET SKABTE TØJMÆRKET "TOP MANTA."
…giver dem et tæppe, de kan sælge som tegn på værdighed.
Faktisk, selvom jeg holdt op som sælger,
er mit tæppe stadig helligt for mig.
Det ligger i min garderobe.
-Hvor gammel er din datter? -Treogtyve i næste måned.
Hun spiller professionel basket og har spillet for landsholdet.
Har hun spillet for landsholdet?
Fantastisk.
HENDES DATTER VANDT ET MESTERSKAB I SPANIEN.
Nu studerer hun i Florida i USA.
Studerer…
-Livets drejninger, hva'? -Ja.
Hun kunne ikke blive spansk, medmindre jeg giftede mig med en spanier.
Jeg var meget heldig at møde en fantastisk mand,
der hjalp mig med alt,
og han sagde: "Lad os gøre det."
Da pandemien brød ud,
ville vi vise, at vores ønske er
at blive en del af landets udvikling.
Denne mulighed,
på trods af krisen og at det er svære tider,
er vores chance for at vise vores kærlighed
ved at hjælpe landets sundhedsvæsen.
Ved at lave masker, kitler og kirurghuer
for at hjælpe mange…
DE DONEREDE LÆGEUDSTYR UNDER PANDEMIEN.
…der end ikke kan købe en maske på apoteket.
Alt, hvad vi har gjort, er en måde at bekæmpe racisme,
for det ændrer den måde, mange mennesker tænker om os.
Ideen om, at vi er her for at stjæle og ikke vil arbejde,
at vi bor på gaden, at vi stjæler arbejdspladser.
Alt, hvad vi har gjort…
…vil hjælpe med at lukke munden på dem.
Tekster af: Anders Langhoff